In-Nunzju Appostoliku l-ġdid għal Malta, Monsinjur Mario Roberto Cassari, wasal Malta fi tmiem il-ġimgħa li għaddiet. Fl-ajruport internazzjonali ta' Malta hu ntlaqa' mill-Isqof Mario Grech, il-President tal-Konferenza Episkopali Maltija; mill-Arċisqof Emeritu Pawlu Cremona O.P. u mill-Vigarju Ġenerali ta' Malta Fr Joe Galea Curmi. Sadattant, in-Nunzju Appostoliku Cassari għamel żjara ta' korteżija lill-iSpeaker tal-Parlament Dr Anġlu Farrugia. L-iSpeaker kellem lin-Nunzju Appostoliku dwar ir-relazzjonijiet "eċċellenti" li jeżistu bejn Malta u l-Vatikan u fakkru li din is-sena jiġu ċċelebrati l-50 sena ta' relazzjonijiet bejn iż-żewġ stati. Matul din iż-żjara n-Nunzju Appostoliku kien akkumpanjat mis-Segretarju tan-Nunzjatura Fr Simon Bolivar Sanchez Carrion u l-iSpeaker kien akkumpanjat mill-Iskrivan tal-Parlament is-Sur Ray Scicluna. Ritratti: Photocity, il-Belt Valletta Dipartiment tal-Informazzjoni
In-Nunzu Appostoliku l-ġdid wasal Malta